Kotsvolda
Kotsvoldas distrikts (angļu: Cotswold District) ir nemetropoles distrikts Glosteršīras grāfistē Anglijā, Apvienotajā Karalistē. Izvietojies grāfistes austrumos. Robežojas ziemeļrietumos ar Vusteršīru, ziemeļaustrumos — ar Vorikšīru, austrumos — ar Oksfordšīru, dienvidos — ar Viltšīru, dienvidrietumos — ar Dienvidglosteršīras unitāro pašvaldību, bet rietumos — ar Straudu, Tjūksberi un Čeltnemu. Distrikta administratīvais centrs un lielākā apdzīvotā vieta ir Sairensestera. 80% distrikta teritorijas aizņem Kotsvoldsas nacionālais ainavapvidus.